喺呢啲遊戲當中，玩家需要戰術同謹慎－例如一般嘅射擊遊戲入面，一個玩家就算受咗傷，佢都可以靠掂一個藥包嚟回復生命值，但戰術射擊遊戲模擬真實嘅射擊，所以喺呢啲遊戲入面，要回復一個受咗傷嘅角色，往往要用相當多嘅精力（似真實嘅戰鬥）而且同現實嘅戰鬥一樣，好多時俾人打中一兩槍經已冇命。